Наличието на сертификат не носи ползи, ако посетителите продължават да достъпват вашия уебсайт по HTTP. За целта, трябва да "принудите" браузърите да достъпват сайта използвайки SSL сертификатът, т.е. по HTTPS. За да наложите HTTPS достъп до сайта, можете да използвате Вашия Контролен панел -> "SSL/HTTPS достъп" -> Пренасочване към HTTPS. Активирането на тази настройка е достатъчна в повечето случаи.
Ако има ресурси на сайта ви, които се зареждат по HTTP ("http://"), ще трябва ръчно да ги промените на HTTPS ("https://"). В противен случай, браузърите ще предупреждават, че връзката до Вашия сайт не е напълно сигурна.
Сайтове базирани на WordPress може лесно да бъдат конфигурирани да използват HTTPS през WordPress секцията в Контролния панел.
В случай, че имате затруднения с конфигурирането на SSL на сайта Ви, моля, не се колебайте да се свържете с нашия Технически екип за съдействие.